作者：张榘
词牌/韵律：金缕曲・贺新郎

paragraphs: 枌社新相识。
恍瞻君、丰神气貌，飘然仙白。
笔底三江鲸浪注，胸次一瓯冰雪。
怎不做、龙门上客。
坎止流行元无定，敢一朝、挨却尘泥迹。
且剩把，锦云织。
试看自古贤侯伯。
一时间、失虽暂失，得还终得。
儋石空无君家事，百万付之一掷。
渐养就、抟风鹏翼。
任你祖鞭先著了，占鸥天、浩荡观浮没。
挈富贵，等儿剧。